מלינה קאנאקארדס

מלינה אלני קאנאקארדס-קונסטנטינידס (באנגלית: Melina Eleni Kanakaredes-Constantinides; נולדה ב-23 באפריל 1967) היא שחקנית קולנוע וטלוויזיה אמריקאית, שהייתה מועמדת פעמיים לפרס אמי על תפקידה באופרת הסבון "אור מנחה", ולאחר מכן התפרסמה בשל השתתפותה בסדרת הטלוויזיה "CSI: ניו יורק" בתפקיד הבלשית סטלה בונסרה, ובסדרת הטלוויזיה "פרובידנס" בתפקיד ד"ר סידני הנסן.

 ביוגרפיה 
קאנאקארדס נולדה בעיר אקרון שבמדינת אוהיו בארצות הברית, לסוכן הביטוח הארי קאנאקארדס (Harry Kanakaredes - נולד בשנת 1928) ושל קונסטנס (קוני) טמו (Constance "Connie" Temo - נולדה בשנת 1936) שהייתה בעלים של חברת ייצור ממתקים, שניהם ממוצא יווני. יש לה שתי אחיות.

קאנאקארדס למדה באוניברסיטת המדינה של אוהיו לזמן קצר, ולאחר מכן עברה לאוניברסיטת פוינט פארק בפיטסבורג שבפנסילבניה.

 קריירה 
קאנאקארדס החלה את קריירת המשחק שלה בגיל שמונה, בהפקת המחזה "תום סויר" בתיאטרון וות'רוויין פלייהאוס (Weathervane Playhouse) שבעיר הולדתה.

קאנאקארדס הופיעה לראשונה בסדרת הטלוויזיה "אור מנחה" בה השתתפה בין השנים 1991–1995, בתפקיד אלני אנדרוס קופר, תפקיד עליו קיבלה שתי מועמדויות לפרס אמי בשעות היום (1995-1994). 

בין השנים 1999–2002 השתתפה בסדרה המצליחה "פרובידנס" בתפקיד ד"ר סידני הנסן. כמו כן השתתפה בשש עונות של הסדרה "CSI: ניו יורק" בתפקיד הבלשית סטלה בונסרה.

קאנאקארדס השתתפה בסדרות "NYPD Blue", "חשיפה לצפון", "Due South", "אוז", "הפרקליטים" ו"המופע של בן סטילר".

כמו כן השתתפה קאנאקארדס בסרטי הקולנוע "נשיקה ארוכה ללילה" בתפקיד טרין, "15 דקות" בתפקיד נוקלט קאראס, בתפקיד האלה אתנה בסרט "פרסי ג'קסון וגנב הברק.

בשנת 2017 שיחקה בעונתה הראשונה של סדרת הטלוויזיה המתמחה בתפקיד ליין האנטר רופאה בבית החולים.

 חיים אישיים 
קאנאקארדס נשואה לפיטר קונסטנטינידיס (Peter Constantinides) ולהם שתי בנות: זואי (נולדה ב-23 במאי 2000) וקארינה אלני (נולדה ב-25 בינואר 2003).

 פילמוגרפיה

 בקולנוע 
שנהסרטתפקידהערות1987Cartsסרט קצר1994Bleeding Heartsדפני1996נשיקה ארוכה ללילהטרינה 'טרין'1999Dangerous Beautyליביה1998ההימור האחרוןברברה200115 דקותניקולט קארס2010פרסי ג'קסון וגנב הברקאתנה2013Snitchסילבי קולינס

 בטלוויזיה 
שנהסדרהתפקידהערות1991–1995Guiding Lightאליני אנדרוס קופרתפקיד ראשי1995Due Southויקטוריה מטקאלף3 פרקים1995New York Newsאנג'לה וילנובה13 פרקים1995NYPD Blueבניטה אלדן5 פרקים1997Leaving L.A.ליבי גלאנטה6 פרקים1997הפרקליטיםאנדריה וקסלר2 פרקים1998אוזפרקליטת המדינה מרילין קרנסופרק: "Great Men"1998Saint Maybeריטהסרט טלוויזיה1999–2002פרובידנסד"ר סידני האנסןתפקיד ראשי2004CSI: מיאמיהבלשית סטלה בונאסרהפרק: "MIA/NYC Nonstop"2004–2010CSI: ניו יורקתפקיד ראשי 140 פרקים2005Into the Fireקטרנה המפטון/סברינה המפטןסרט טלוויזיה2015הוואי חמש-אפססוכנת מיוחדת קתי מילוודפרק: "Nanahu"2015אקסטנטדורותי ריכטר5 פרקים2016Notoriousדנה הרטמן2 פרקים2018 - 2019המתמחהד"ר ליין האנטרעונה 1: תפקיד ראשי.
עונה 2: אורחת (15 פרקים)2020דמו של זאוסאריאנהסדרת אנימה של נטפליקס (2 פרקים) 2023מיליארדיםננסי דנלופפרקים: "The Owl", "Axe Global" and "Admirals Fund"2025NCISאליני קוסטקיספרק: "Baker's Man"

 קישורים חיצוניים 

 קורות חיים באתר רשת CBS

קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא יווני
קטגוריה:אמריקאים ממוצא יווני
קטגוריה:אמריקאיות שנולדו ב-1967
קטגוריה:אמריקאים שנולדו ב-1967